
Expressing feelings on the Internet: An analysis of linguistic and non-linguistic elements of teenagers’ Facebook posts

A dolgozat a média azon szegmensének nyelvhasználatával foglalkozik, mely egyre nagyobb jelentőséggel bír napjainkban. Ez pedig nem más, mint az internet. A nyelvészeti elemzés színtere a Facebook, az egyik legnépszerűbb közösségi oldal. Szereplői pedig a közösségi oldal legaktívabb felhasználói, a tinédzserek. 
Hipotézisem szerint a Facebook posztokban szereplő nyelvészeti és nem nyelvészeti elemek használata a szóbeli kommunikációra jellemző paranyelvi elemeket (gesztusok, testbeszéd, arckifejezés), illetve a prozódiai elemeket is (intonáció, ritmus, hangerő) képesek helyettesíteni. 
A szövegelemzés folyamán a következő kérdésekre kerestem a választ: Vajon képesek-e a tinédzserek betölteni a személyes interakciók és számítógép közvetítette kommunikáció közötti űrt? Milyen hasonlóságok és különbségek észlelhetőek a magyar és az angol tinédzserek érzelemkifejezésében? Milyen jellemzőkkel bír az általuk használt szimbólum rendszer? 
Az eredmények nagyon érdekes rálátást adnak arról, hogyan kompenzálják ezek a fiatalok a személyes beszélgetés és a számítógép közvetítette kommunikáció közötti különbségeket.



